Diari Oficial de la Generalitat Valenciana


Sumari del DOGV 5028, del 15-06-2005 (2005/6100)

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 3.573 m² de superfície, situada al carrer Cabo de San Martín, de Castellón de la Plana, destinada a la construcció d'un centre de salut, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6100


Data del document
:   17-05-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * propietat immobiliària
    * cultura regional

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 3.573 m² de superfície, situada al carrer Cabo de San Martín, de Castellón de la Plana, destinada a la construcció d'un centre de salut, realitzada per l'ajuntament del dit municipi. [2005/6100]
  
L'Ajuntament de Castelló de la Plana, en sessió plenària realitzada el dia 24 de juny de 2004, va acordar la cessió gratuïta a la Generalitat Valenciana de la parcel·la de la seua propietat, de 3.573 m² de superfície, situada al carrer Cabo de San Martín de la dita població.
  
A proposta de la Conselleria de Sanitat es van iniciar els tràmits legals oportuns per a l'acceptació de la cessió i la formalització de la cessió i acceptació.
  
La cessió es realitza amb la finalitat de destinar la parcel·la a la construcció d'un centre de salut, amb subjecció al que disposa l'article 111 del Reglament de Béns de les Entitats Locals
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Castelló de la Plana de la parcel·la que té la descripció següent:
  
?Parcel·la de sòl dotacional assistencial, centre de salut TD-CS/701, de 3.573 m² de superfície, que confronta al nord, carrer Cabo de San Martín i part posterior d'edificacions existents que donen al carrer Cabo de San Martín, sud, terrenys de domini públic del Port de Castelló, destinats a aparcament de vehicles, est, parcel·la edificable adjudicada a Jardines de Castalia SA. en el projecte de reparcel·lació, i oest, zona verda ZV-JL/477 denominada passeig Juan Sebastián Elcano?.
  
Dades registrals: la parcel·la se segrega de la finca resultant de l'agrupació de les dues parcel·les de propietat municipal que figuren anotades en els números 500 i 512 de l'Inventari del Patrimoni Municipal, inscrites en el Registre de la Propietat de Castelló U, al tom 1128, llibre 418, foli 99, finca 31.907 i al tom 1049, llibre 339, foli 100, finca 27.398, respectivament.
  
Dades cadastrals: segons les dades obtingudes de l'Oficina Virtual del Cadastre, la parcel·la manca de referència cadastral pròpia, si bé coincidix en part amb la finca de referència cadastral 6713215NX8961K0122MW.
  
La parcel·la s'accepta lliure de càrregues i gravàmens, ocupants i ocupacions i al corrent de qualsevol despesa, especialment de les derivades o que puguen derivar-se de la reparcel·lació de la qual procedix.
  
Segon
  
L'Ajuntament de Castelló de la Plana subjecta la cessió gratuïta al compliment de les condicions següents:
  
a. Que la Generalitat Valenciana realitze les obres de construcció d'un centre de salut, dins del termini de cinc anys, comptat a partir de l'atorgament de l'escriptura pública de cessió.
  
b. Que l'immoble mencionat es destine amb caràcter exclusiu a centre de salut.
  
c. Que la destinació indicada es mantinga amb caràcter permanent, sense que siga d'aplicació el termini màxim establit en l'article 111.2 in fine del Reglament de Béns de les Entitats Locals, aprovat per Reial Decret 1372/1986, de 13 de juny.
  
En cas d'incompliment de qualsevol de les condicions abans indicades s'extingirà la cessió gratuïta i l'immoble cedit junt amb les construccions realitzades revertirà automàticament i de ple dret a l'ajuntament, sense cap pagament d'indemnització, siga quin siga el temps transcorregut des que s'efectuà la cessió.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de Patrimoni de la Generalitat Valenciana.
  
València, 17 de maig de 2005.- El conseller: Gerardo Camps Devesa.